Τσαντ Σμιθ

Ο Τσάντγουικ Γκέιλορντ Σμιθ (Chadwick Gaylord Smith, γεννήθηκε στις 25 Οκτωβρίου 1961) είναι Αμερικανός μουσικός, ο οποίος είναι ο σημερινός ντράμερ του συγκροτήματος Red Hot Chili Peppers, στο οποίο προσχώρησε το 1988. Το γκρουπ εισήχθη στο Rock and Roll Hall of Fame το 2012. Eίναι επίσης ο ντράμερ των Chickenfoot, οι οποίοι σχηματίστηκαν το 2008. Ως ένας από τους πιο περιζήτητους ντράμερ, έχει συνεργαστεί με τους Γκλεν Χιουζ, Τζόνι Κας, Τζον Φόγκερτι και άλλους. Το 2010, μαζί με τους Ντικ Φαν Ντάικ και Λέσλι Μπίξλερ, κυκλοφόρησε το Rhythm Train, ένα παιδικό άλμπουμ στο οποίο ο Σμιθ τραγουδά και παίζει διάφορα όργανα.

Ευρέως θεωρούμενος ως ένας από τους καλύτερους ντράμερ της ροκ μουσικής, το περιοδικό Spin τον συμπεριέλαβε στην δέκατη θέση του καταλόγου των 100 μεγαλύτερων ντράμερ της εναλλακτικής μουσικής τον Μάιο του 2013. Είναι επίσης γνωστός για το φιλανθρωπικό του έργο, ειδικά με νέους μουσικούς. Είναι υποστηρικτής μουσικής εκπαίδευσης στα δημόσια σχολεία των ΗΠΑ. Ο Σμιθ είναι επίσης ευρέως γνωστός για την έντονη ομοιότητα μεταξύ του ίδιου και του κωμικού Γουίλ Φέρελ.
Παραπομπές

Κατηγορία:Αμερικανοί μουσικοί
Κατηγορία:Ντράμερς
Κατηγορία:Red Hot Chili Peppers
Κατηγορία:Βραβευμένοι με Grammy